CELEX: 62012CN0259
Language: et
Date: 2012-05-24 00:00:00
Title: Kohtuasi C-259/12: Eelotsusetaotlus, mille on esitanud Аdministrativen sad — Plovdiv (Bulgaaria) 24. mail 2012 — Teritorialna direktsia na Natsionalnata Agentsia za Prihodite — Plovdiv versus „RODOPI-М 91” OOD

11.8.2012   
            
            
               ET
            
            
               Euroopa Liidu Teataja
            
            
               C 243/7
            
         Eelotsusetaotlus, mille on esitanud Аdministrativen sad — Plovdiv (Bulgaaria) 24. mail 2012 — Teritorialna direktsia na Natsionalnata Agentsia za Prihodite — Plovdiv versus„RODOPI-М 91” OOD
   (Kohtuasi C-259/12)
   2012/C 243/13
   Kohtumenetluse keel: bulgaaria
   
      Eelotsusetaotluse esitanud kohus
   
   Аdministrativen sad — Plovdiv
   
      Põhikohtuasja pooled
   
   
      Kaebuse esitaja: Teritorialna direktsia na Natsionalnata Agentsia za Prihodite — Plovdiv
   
      Vastustaja:„RODOPI-М 91” OOD
   
      Eelotsuse küsimused
   
   
               1.1.
            
            
               Kas neutraalse maksustamise põhimõte võimaldab liikmesriigil määrata isikule trahv arve tühistamise õigeaegselt kajastamata jätmise eest, kuigi asjaomane isik hiljem siiski kajastas arve raamatupidamises ning tasus sellest tuleneva maksusumma ja sellelt arvestatud intressi?
            
         
               1.2.
            
            
               Kas seoses esimese küsimusega on olulised järgmised asjaolud:
               
                           —
                        
                        
                           tühistatud arve raamatupidamises kajastamise tähtaeg on 14 päeva alates selle kalendrikuu lõppemisest, millal arve tühistati;
                        
                     
                           —
                        
                        
                           arve tühistamine kajastati raamatupidamises tegelikkuses ühe kuu möödumisel tühistatud arve kajastamise tähtaja lõppemist;
                        
                     
                           —
                        
                        
                           riigieelarvesse on tasutud võlgnetava käibemaksu summa ja sellelt arvestatud intress?
                        
                     
         
               2.
            
            
               Kas nõukogu 28. novembri 2006. aasta direktiivi 2006/112/EÜ (1), mis käsitleb ühist käibemaksusüsteemi, artiklid 242 ja 273 võimaldavad liikmesriigil määrata maksukohustuslasele, kes väidetavalt rikkus kohustust kajastada käibemaksu arvestamise seisukohalt olulisi asjaolusid oma raamatupidamises õigeaegselt, trahvi õigeaegselt tasumata jäänud käibemaksu summas, kui maksukohustuslane on hilinemise tagajärjed kõrvaldanud, st tasunud kogu võlgnetava maksusumma ja sellelt arvestatud intressi?
            
         
               3.
            
            
               Kas siinkohal on oluline, et maksutulu ei jäänud riigieelarvesse laekumata, sest asjaomane isik hiljem siiski kajastas oma raamatupidamises arve tühistamise ning tasus kogu võlgnetava maksusumma ja sellelt arvestatud intressi?
            
         
               4.
            
            
               Kas proportsionaalsuse põhimõttega on vastuolus trahvi määramine kogu maksusumma ulatuses, kui maksusumma ja sellelt arvestatud intress on juba tasutud?
            
         
      (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, lk 1)